31992L0011
L 065/32
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 92/11/ЕИО НА СЪВЕТА
от 3 март 1992 година
за изменение на Директива 89/396/ЕИО относно обозначенията или маркировката, идентифициращи партидата, към която принадлежи даден хранителен продукт
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално член 100а от него,
като взе предвид предложението на Комисията (1),
в сътрудничество с Европейския парламент (2),
като взе предвид становището на Икономическия и социален комитет (3),
като има предвид, че е необходимо да се вземат под внимание непреодолимите технически проблеми, които направиха невъзможно прилагането на Директива 89/396/ЕИО (4), изменена с Директива 91/238/ЕИО (5) от 20 юни 1991 г.; като има предвид, че следователно е необходимо да бъде отложена датата на прилагането ѝ,
ПРИЕ НАСТОЯЩАТА ДИРЕКТИВА:
Член 1
Член 7, второ тире, първа алинея от Директива 89/396/ЕИО се заменя, както следва:
„-
да забранят търговията с продукти, които не са съобразени с настоящата директива, считано от 1 юли 1992 г. Въпреки това търговията с продукти, пуснати на пазара или етикетирани преди тази дата, които не съответстват на изискванията на настоящата директива, може да продължи до изчерпване на наличностите.“
Член 2
Адресати на настоящата директива са държавите-членки.
Съставено в Брюксел на 3 март 1992 година.